Imtella' Frar 3, 2021 Il-belt Awstraljana ta' Perth qed tiġi evakwata, wara li nħakmet minn nirien qawwija. Sa issa jidher li inqerdu iktar minn 70 dar. In-nirien, li huma fost l-aktar qawwija fl-aħħar snin, wasslu biex mijiet ta' persuni jiġu evakwati. Matul din l-operazzjoni, sitt pumpiera spiċċaw isofru minn ġrieħi diversi. Din hija daqqa oħra għal din il-belt, hekk kif nhar it-Tnejn li għadda bdiet issegwi lockdown, bil-għan li tikkumbatti l-pandemija tal-coronavirus. Minkejja dan, l-awtoritajiet qalu lir-residenti biex jagħtu prijorità lit-theddida tan-nirien fuq dik tal coronavirus. Fil-fatt, iktar minn żewġ miljun resident qed jippreparaw irwieħhom biex jiġu evakwati.